armvectores/hy_wikipedia_2023 huggingface dataset:
Ժակ Ռուեֆ

Ժակ Ռուեֆ (ֆր.՝ Jacques Leon Rueff, օգոստոսի 23, 1896(1896-08-23)[…], Փարիզի 3-րդ շրջան, Ֆրանսիա - ապրիլի 24, 1978(1978-04-24), Փարիզի 7-րդ շրջան, Ֆրանսիա), ֆրանսիացի տնտեսագետ և պետական գործիչ, տնտեսական լիբերալիզմի կողմնակից։ Մոնակոյի պետության նախարար (1949-1950)։ Ֆրանսիական ակադեմիայի (1964) և Բարոյական ու քաղաքական գիտությունների ակադեմիայի (1944) անդամ։


== Կենսագրություն ==
Պոլիտեխնիկական դպրոցն ավարտելուց հետո (1921) աշխատել է Ֆինանսների նախարարությունում որպես գլխավոր տեսուչ։ 1920-1930-ական թվականներին նա Ազգերի լիգայի քարտուղարության տնտեսական և ֆինանսական բաժնի անդամ էր, Լոնդոնում Ֆրանսիայի դեսպանատան ֆինանսական խորհրդական, Ֆինանսների նախարարության գանձապետարանի տնօրեն, Ֆրանսիայի բանկի կառավարչի տեղակալ, և Ֆրանսիայի պետական խորհրդական։ 1941 թվականին Վիշիի ռեժիմի հակասեմական օրենքների պատճառով նա ազատվել է Ֆրանսիայի բանկի կառավարչի տեղակալի պաշտոնից։ 1944 թվականին գլխավորել է գերմանա-ավստրիական գործերի ռազմական առաքելության տնտեսական և ֆինանսական պատվիրակությունը, այնուհետև մասնակցել է միջազգային գիտաժողովների, ՄԱԿ-ի աշխատանքներին, Եվրոպական ածխի և պողպատե համայնքի գերագույն մարմինների և մի շարք եվրոպական համայնքների աշխատանքներին։
Դե Գոլի կառավարությունը ստանձնելուց հետո, 1958 թվականի հունիսի 10-ին Ռուեֆը գրություն է ուղարկել Ֆինանսների նախարար Անտուան Պինեին՝ «Տնտեսական և ֆինանսական նորացման ծրագրի հիմունքները» վերնագրով, որում նա խորհուրդ էր տալիս ամրապնդել ֆրանսիական արժույթը՝ ուղղված գնաճի դեմ պայքարին։ Այս նշումը, չնայած Պինետի մերժմանը, հիմք է հանդիսացել Ռուեֆի ղեկավարությամբ Փորձագիտական կոմիտե ստեղծելու համար, որն աշխատել է 1958 թվականի սեպտեմբերից-դեկտեմբեր և ներկայացրել է խնայողության ծրագրի նախագիծ, որն աջակցում էր դը Գոլը և դեկտեմբերի վերջին նախարարների խորհրդի կողմից ընդունվել է։ Կայունացման պլանը ներառում էր հարկերի կրճատումներ, բյուջեի կրճատումներ, արտաքին առևտրի ազատականացում (արտաքին տուրքերի և քվոտաների վերացում), ֆրանկի արժեզրկում և անվանում (100։ 1)։ Ծրագրի հաջողության շնորհիվ Ռուեֆը մեծ ազդեցություն է ունեցել դե Գոլի կառավարության տնտեսական քաղաքականության վրա։ Ռուեֆի առաջարկությամբ կառավարությունը սկսել է փոխանակել Ֆրանսիայում կուտակված դոլարները ԱՄՆ-ի գանձապետական ոսկու հետ՝ համաձայն Բրետոն Վուդսի պայմանագրի։
Ֆրանսիայի մի շարք ուսումնական հաստատությունների պրոֆեսոր է։
Իր աշխատանքներում նա պաշտպանում էր ազատ մրցակցության սկզբունքները, փողի քանակական տեսությունը։ Միջազգային հարաբերություններում ոսկու ստանդարտին վերադառնալու կողմնակից է։


== Մատենագրություն ==
Des Sciences physiques aux sciences morales, P., 1921;
Théorie des phénomènes monétaires, P., 1927;
L'Ordre social, v. 1—2, P., 1945;
Le lancinant problème de la balance des paiements, P., 1965;
Le Péché monétaire de l'Occident, [P., 1971].


== Ծանոթագրություններ ==


== Արտաքին հղումներ ==
Рюэф Жак Леон // Экономическая энциклопедия. Политическая экономия. — М. : Советская энциклопедия, 1979. — Т. 3. — С. 530.
Անի (թաղամաս)

Անվան այլ կիրառումների համար տե՛ս՝ Անի (այլ կիրառումներ)Անի, Գյումրիի թաղամասներից մեկը, գտնվում է քաղաքի հյուսիսային մասում։ Անին որոշվել է կառուցել Սպիտակի երկրաշարժից հետո ԽՍՀՄ նախագահ Միխայիլ Գորբաչովի հրամանով։ Թաղամասի տարածքը 1988-ից առաջ եղել է ճակնդեղի դաշտ։ Թաղամասը ժողովրդի մեջ կոչվում է նաև 58։ Անին կառուցվել է 1990-ից 1992 թվականներին նաև 1995 թվականին։ Թաղամասի վերակառուցումը սկսվեց 2008 թվականի օգոստոսին Մուշ թաղամասի ծրագրով։ Անիի վերակառուցումը կցվեց Մուշ ծրագրի հետ ՀՀ նախագահ Սերժ Սարգսյանի այցից հետո։ Անին Գյումրիի ամենանորակառույց թաղամասերից է։
Կարտոզիո

Կարտոզիո  (իտալերեն՝ Cartosio), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 806 մարդ (2008)։ Բնակչության խտությունը՝ 48 մարդ/կմ²։ Տարածքը կազմում է 17 կմ²։ Փոստային ինդեքս՝ 15015։ Հեռախոսային կոդ՝ 0144։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մոնտելեոնե դի Պուլիա

Մոնտելեոնե դի Պուլիա  (իտալերեն՝ Monteleone di Puglia), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 1311 մարդ, բնակչության խտությունը կազմում է 36 մարդ/կմ²։ Զբաղեցնում է 36 կմ² մակերես։ Փոստային ինդեքս՝ 71020, հեռախոսային կոդ՝ +39 0881։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0881 983397
Էլեկտրոնային փոստ՝ info@comune.monteleonedipuglia.fg.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քյոնիգսֆելդ (Վերին Ֆրանկոնիա)

Քյոնիգսֆելդ (գերմ.՝ Königsfeld), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 1330 մարդ (ըստ 2010 թվականի դեկտեմբերի 31-ի)։ Տարածքը կազմում է 42,72 կմ²։ Պաշտոնական կոդ՝ 09 4 71 151։


== Պատմություն ==
Տեղի առաջին փաստաթուղթը հիշվել է 741 թվականին։


== Ծանոթագրություններ ==


== Արտաքին հղումներ ==
Պաշտոնական էջ
Իլսենայմ

Իլսենայմ (ֆր.՝ Hilsenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2008 թվականի դրությամբ կազմում է 2515 մարդ, բնակչության խտությունը` 126.32 մարդ/կմ²։ Բնակավայրը զբաղեցնում է 19.91 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 36 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1595 աշխատունակ (15-64 տարեկան)  բնակիչ, որոնցից ակտիվ էին 1223-ը, իսկ ոչ ակտիվները` 372։ Ակտիվության ցուցանիշը կազմում է 76,7 %։ 1223 աշխատունակ մարդկանցից աշխատել է 1137 անձ (613 տղամարդ և 524 կին)։ Գործազուրկ են եղել 86 անձ (32 տղամարդ և 54 կին)։ 372 անաշխատունակներից 138-ը եղել են աշակերտներ կամ ուսանողներ, 148-ը` թոշակառուներ, իսկ 86-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գագիկ Պողոսյան (այլ կիրառումներ)

Գագիկ Պողոսյան անուն-ազգանունը կարող է վերաբերել հետևյալ անձանց.

Գագիկ Պողոսյան - հայ պատմաբան։
Գագիկ Պողոսյան - ՀՀ ՏԻՄ գործիչ, Արագած գյուղի գյուղապետ։
Գագիկ Պողոսյան - իրավաբան, Կենտրոն և Նորք-Մարաշ վարչական շրջանների ընդհանուր իրավասության դատարանի դատավոր։
Գագիկ Պողոսյան - ՀՀ պետական գործիչ, 2001-2002 թթ. ՀՀ պետական եկամուտների նախարար։
Նիկոլայ Ալբոկրինով

Նիկոլայ Ալբոկրինով (ռուս.՝ Николай Петрович Альбокринов, նոյեմբերի 28, 1887(1887-11-28), Սարատով, Ռուսական կայսրություն - 1920, Տոմսկ, Խորհրդային Ռուսաստան), ռուս զորապետ, գեներալ-մայոր, Սիբիրում և Պովոլժիեում Սպիտակ շարժման մասնակից։


== Կենսագրություն ==
Նիկոլայ Ալբոկրինովը ծնվել է 1887 թվականին Սարատովում (այլ տվյալներով 1885 թվականին)։ Ռազմական ծառայության է անցել 1905 թվականին։ 1909 թվականին եղել է գրենադերների պորուչիկ։ Առաջին համաշխարհային պատերազմի ժամանակ մարտնչել է 3-րդ գրենադերական Պերնևյան գնդում (կապիտան)։ 1915 թվականի մայիսից գումարտակի հրամանատար, պատերազմը սկսել է շտաբս-կապիտանի կոչումով, ավարտել փոխգնդապետով։ Բոլշևիկների կողմից երկրում իշխանությունը գրավելուց հետո զորակոչվել է Բանվորա-գյուղացիական Կարմիր բանակ, բայց հետագայում անցել է սպիտակների կողմը։ 1918 թվականի օգոստոսից մինչև 1919 թվականի հունվարի 3-ը եղել է Վոտկինսկի շրջանի Սահմանադիր ժողովի կոմիտեի Ժողովրդական բանակի հրամանատար։
1919 թվականի հունվարի 11-ից մինչև մայիսի 9-ը ծառայել է ադմիրալ Կոլչակի բանակում, Վոտկինսկի հրաձգային դիվիզիայի հրամանատար։ 1919 թվականի հուլիսի 22-ին ստացել է գեներալ-մայորի կոչում։
1920 թվականի հունվարին կարմիրբանակայինների կողմից գերի է վերցվել Կրասնոյարսկում (այլ տվյալներով գերի է հանձնվել կամավոր)։ № 51 էշելոնի կազմում անցել է 5-րդ բանակի շտաբի տրամադրության տակ և 1920 թվականի հունվարին ուղարկվել Օմսկի օկրուգային զինկոմիսարիատ։ 1920 թվականին Տոմսկում ձերբակալվել է և դատապարտվել գնդակահարության։


== Պարգևներ ==
1916 թվականի սեպտեմբերի 27-ին պարգևատրվել է Սուրբ Գեորգիի 4-րդ աստիճանի շքանշանով։
Պարգևատրվել է նաև Ռուսական կայսրության այլ շքանշաններով։


== Գրականություն ==
Волков Е. В., Егоров Н. Д., Купцов И. В. Белые генералы Восточного фронта Гражданской войны։ Биографический справочник. - М.։ Русский путь, 2003. - 240 с. ISBN 5-85887-169-0.


== Ծանոթագրություններ ==


== Արտաքին հղումներ ==
ИЖЕВЦЫ И ВОТКИНЦЫ
Белый генералитет на Востоке России в годы Гражданской войны
Շաբիշու դյու Պուատու (պանիր)

Շաբիշու դյու Պուատու (ֆր.՝ Chabichou du Poitou), ֆրանսիական պանիր, որը պատրաստվում է այծի կաթից։


== Պատմություն ==
Շաբիշու պանրատեսակի պատրաստման մասին դեռևս 1872 թվականին հրատարակվել է Պուատուի և հարակից շրջանների ուղեցույցում (ֆր.՝ Guide du voyageur à Poitiers et aux environs)։ 1990 թվականին շաբիշու դյու պուատո պանրատեսակը սերտիֆիկացվեց Appellation d'origine contrôlée կողմից։ Այս պանրի պատրաստման տարարածաշրջանը համաձայն սերտիֆիկացման հանձնաժողովի, այնքան էլ ընդգրկուն չէ։ Այն սահմանափակվում է Վերին Պուատուի շրջանով։ Մասնավորապես՝ Վյեն դեպարտամենտի մի հատվածը, Դյու-Սևր դեպարտամենտն ու Շարանտ դեպարտամենտի մի հատվածը։
Այծի կաթից այս պանրատեսակի արտադրությունը աճեց ճգնաժամի հետևանքով, որն առաջացավ Dactylosphaera vitifoliae (խաղողի ֆիլոկսերա) միջատների զանգվածային ներհոսքի պատճառով։ Ինչպես նաև բարերար ազդեցություն թողեց Դյու-Սևրում կաթնային կոոպերատիվենրի ընդարձակումը 1906 թվականին։
1997 թվականին արդեն պանրի արտադրությունը հասավ 340 տոննայի։ Ամենաշատը պատմության մեջ արտադրվել է 2003 թվականին, երբ ավելի քան 555 տոննա պանիր արտադրվեց։ 2007 թվականին արտադրվել է 512 տոննա։ Դրանից 20 %-ը թարմ չպաստերիզացված այծի կաթից էր պատրաստված, որի 7 %-ը պատրաստել էին ֆերմերային տնտեսությունները։


== Պատրաստում ==
Այծի կաթը սառեցնում են մինչև 20 °C, որից հետո տեղափոխում են մեծ չաների մեջ։ Կաթը սկսում է թթվել ավելացված մերանի ներգործությամբ։ Որոշ ժամանակ անց մակարդն ու շիճուկը առանձնացնում են միմյանցից և տեղավորում կաղապարների մեջ։ Երկու օր անց պանիրը կաղապարներից հանում են, ձեռքերով աղապատում ու տեղափոխում են հատուկ չորանոցներ։ Այդպես մնում է ավելի քան 10 օր, մինչև հասունանալը։ Սովորաբար չորանոցում պանիրը մնում է 2-ից 3 շաբաթ։ Այդ ընթացքում սնկերը և բակտերիաները պանրին տալիս են իրենց բնորոշ բուրմունքը։ Դրա պատճառով էլ, համը ուժեղացնելու նպատակով, պանիրները որոշ ֆերմերների կողմից մնում են չորանոցներում գրեթե մի քանի ամիս շարունակ։


== Նկարագիր ==
Պանրի գլուխը պատրաստում են գլանաձև, որի վերևի հատվածը մի փոքր նեղ է հիմքից։ Շաբիշյու պանրատեսակի յուղայնությունը հասնում է 45 %-ի։ Զանգվածը 150 գրամ է։ Միջուկն ունի փղոսկրի երանգավորում իսկ կեղևը պատված է սպիտակ բորբոսի շերտով՝ գորշ կապտագույն երանգավորումով (կախված տարվա եղանակից կարող է երանգը փոփոխվել)։
Պանիրն ունի թունդ, ընկուզային համուհոտ և այծի կաթի սպեցիֆիկ բույր։ Շաբիշու դյու Պուատու պանրի հետ հիանալի համադրվում է Պուատու շրջանում տարածված սպիտակ «Սովինյոն» կամ «Սանսեր» գինիները։


== Ծանոթագրություններ ==


== Արտաքին հղումներ ==
Cahier des charges AOC-AOP chabichou du Poitou sur le portail de l’Union Européenne
«Պաշտոնական կայք» (ֆրանսերեն)։ Արխիվացված օրիգինալից 2012-04-21-ին։ Վերցված է 2011-08-12 
Site de la Route du Chabichou et des Fromages de Chèvre
Հետախույզը (վեպ)

Հետախույզը, կամ Օնտարիոյի ափերին (անգլ.՝ The Pathfinder, or The Inland Sea) — Ամերիկացի գրող Ջեյմս Ֆենիմոր Կուպերի Հյուսիսային Ամերիկայի գաղութացման մասին պատմող գրքերի ցանկի թվով երրորդ գիրքը, որը գրվել է 1840 թվականին։


== Սյուժեն ==


=== Ընդհանուր նկարագիր ===
Գրքում տեղ գտած իրադարձությունները տեղի են ունեցել 1759 թվականին Հյուսիսային Ամերիկայում, ֆրանկ-հնդկական պատերազմների ժամանակ։ Կապիտան Չարլզ Կեպն օգնում էիր երիտասարդ Զարմուհուն՝ Մեյբլին, Նյու-Յորքից հասնել Օնտարիո լճի ափեր, որտեղ ծառայում էնրա հայրը՝ սերժանտ Դունհեմը։ Ճանապարհի արկածներով լի վերջին մի քանի մղոնին նրանց օգնում են դելավարների ցեղի բարեկամ Նատտի (Նատանիել) Բամպոն, ով նախկինում Ամերիկայի համար մղվող պատերազմում անգլիական բանակի սկաուտներից էր, նրա ընկեր հնդկացի Չինգաչգուկը՝ մոհիկան ցեղից և պատանի Ջասպեր Ուեսթորնը։


=== Պատերազմներ ===
Հետագայում գիրքը պատմում է Մեծ լճերի մոտ հուրոնների դեմ մղվող պատերազմների, նախկինում հավատարիմ զինվորների դավաճանության, հերոսներից ոմանց վախճանի և Մեյբլի մասնակցությամբ առաջացած սիրային եռանկյունու մասին։


== Արտաքին հղումներ ==
Վեպի համառոտ բովանդակությունը (ռուս.)
 The Pathfinder, or The Inland Sea Գուտենբերգ նախագծի կայքում
Բեկտենի լաստենատերև

Բեկտենի լաստենատերև  (լատ.՝  Frángula alnus), տերևեաթափ, խոշոր թուփ է կամ ցածրաճ ծառ՝ մինչև 5-6 մ բարձրությամբ։


== Կենսաբանական նկարագիր ==
Տերևները երկարավուն են, էլիպսաձև կամ հակառակ ձվաձև։ Ծաղիկները 2-7-ական են՝ ողկույզ ծաղկաբույլերում, գտնվում են տերևածոցերում, զանգականման են, մանր, սպիտակադեղնավուն։ Պտուղը գնդաձև է՝ մուգ գույնի, մեծ մասամբ՝ սև։ Ծաղկում է աստիճանաբար՝ ապրիլից-հուլիս ամիսներին, հաճախ նկատվում է ծաղկման երկրորդ փուլ։ Միևնույն ողկույզի վրա կարելի է նկատել չբացված և բացված ծաղիկներ, չհասունացած և լրիվ հասունացած պտուղներ։ Պտուղները թունավոր են։ Ցրտադիմացկուն է, հողի նկատմամբ քիչ պահանջկոտ։ Բազմանում է սերմերով և արմատային մացառներով։ Տալիս է հիանալի վերաճ։ Պիտանի է գետափերի, լճափերի և թեք լանջերի անտառապատման, ամրացման համար։ Գեղազարդ է, հատկապես, վառ կանաչ, փայլուն տերևների և հասունացման տարբեր փուլերում տարբեր գունավորում ունեցող պտուղների շնորհիվ։


== Տարածվածություն ==
Տարածված է Կովկասում, Արևմտյան և Արևելյան Եվրոպայում, Սիբիրում, Ղազախստանում, Փոքր Ասիայում և Չինաստանում։ Հայաստանում աճում է գրեթե ամենուրեք՝ մինչև 1000-1200 մ բարձրությունները, համեմատաբար խոնավ անտառային համակեցություններում, թփուտներում։


== Պատկերասրահ ==

		
		
		
		
		
		
		
		


== Գրականություն ==
Ծառագիտություն, Ժ. Հ. Վարդանյան
Մանդելայի օր

Նելսոն Մանդելայի միջազգային օր (անգլ.՝ Nelson Mandela International Day կամ Մանդելայի օր անգլ.՝ Mandela Day'), ամենամյա միջազգային օր, որն ի պատիվ Նելսոն Մանդելայի ամեն տարի նշվում է նրա ծննդյան օրը` հուլիսի 18-ին։ Օրը ՄԱԿ-ի կողմից պաշոնապես հայտարարվել է 2009 թվականի նոյեմբերին։ 2010 թվականի հուլիսի 18-ին ՄԱԿ-ը նշել է Մանդելայի առաջին միջազգային օրը։ Այլ խմբերը Մանդելայի օրը նշել են սկսած 2009 թվականի հուլիսի 18-ից։

2009 թվականի ապրիլի 27-ին 46664-ի համերգները և Նելսոն Մանդելա հիմնադրամը հրավիրեցին համաշխարհային հանրությանը միավորվելու և աջակցելու Մանդելայի պաշտոնական օրվա կապակցությամբ։ Մանդելայի օրը պաշտոնական հանրային տոն չէ, այլ կամավորական և համայնքային ծառայության միջոցով Հարավային Աֆրիկայի նախկին նախագահ Նելսոն Մանդելայի ժառանգությունը և նրա արժեքները հիշելու օր։
Մանդելայի օրը գլոբալ կոչ է, որի հիմքում այն գաղափարն է, որ յուրաքանչյուր անհատ ունի աշխարհը փոխելու ուժ, ազդեցություն գործելու կարողություն։
Մանդելայի օրվա քարոզարշավը հետևյալն է`

2009 թվականի հուլիսի 18-ին Մանդելայի առաջին համաշխարհային տոնակատարությունը նշելու համար 46664 համերգաշարը և Նելսոն Մանդելա հիմնադրամը Մանդելայի 91-րդ տարեդարձի կապակցությամբ կազմակերպել է մի շարք կրթական, կամավորական միջոցառումներ, արվեստի ցուցահանդեսներ, դրամահավաք և համերգ Ռադիո սիթի մյուզիք հոլում։ 2009 թվականի նոյեմբերին ՄԱԿ-ի Գլխավոր Ասամբլեան հուլիսի 18-ը պաշտոնապես հայտարարել է «Նելսոն Մանդելայի միջազգային օրը»։


== Իրադարձություններ ==


== Ծանոթագրություններ ==


== Արտաքին հղումներ ==
http://www.mandeladay.com/ Մանդելայի օր. պաշտոնական կայք
Վուլսլի (ՀԱՀ)

Վուլսլի (աֆրիկաանս՝  և անգլ.՝ Wolseley), քաղաք Հարավաֆրիկյան Հանրապետության հարավ-արևմուտքում՝ Արևմտյան Կապ նահանգի տարածքում: Ներառված է Քեյփ Վայնլենդ շրջանի և Վիցենբերխ մունիցիպալիտետի կազմում։ Բաղկացած է երեք մասից՝ Վուլսլի, Փայն Վելլի և Մոնտանա: 


== Պատմություն ==
Բնակավայրը, որն ավելի ուշ վերաճել է քաղաքի, հիմնադրվել է 1875 թվականին Գուդգևոնդեն ֆերմայի (Goedgevonden) տարածքու։ 1955 թվականին Վուսլին ստացել է մունիցիպալիտետի կարգավիճակ։ Քաղաքի անունը կապված է անգլո-զուլուսյան պատերազմում բրիտանական ուժերի հրամանատար Գառնեթ Վուլզլիի (1833-1913) անվան հետ։


== Աշխարհագրական դիրք ==
Քաղաքը գտնվում է նահանգի արևմտյան մասում՝ Բրիդե (Բրիե) գետի հովտում, նահանգի վարչական կենտրոն Քեյփթաունից  մոտ 51 կմ (ուղիղ) դեպի հյուսիս-արևելք։ Ծովի մակարդակից բացարձակ բարձրությունը կազմում է 267 մետր։


== Կլիմա ==
Քաղաքի կլիման մերձարևադարձային-միջերկրածովյան է։ Միջին տարեկան տեղումների քանակը կազմում է 575 մմ: Առավելագույն տեղումների քանակը լինում է ապրիլից հոկտեմբեր ընկած ժամանակահատվածում: Միջին առավելագույն ջերմաստիճանը տատանվում է 16,7 °C-ից (հուլիսին) մինչև 29,7 °C (փետրվարին): Տարվա ամենացուրտ ամիսը հուլիսն է: Միջին նվազագույն գիշերային ջերմաստիճանն այդ ամսում լինում է 4,7 °C։


== Բնակչություն ==
2001 թվականի պաշտոնական մարդահամարի տվյալներով՝ բնակչությունը կազմում էր 8188 մարդ, որոնցից տղամարդիկ կազմում էին 50 %, կանայք՝ համապատասխանաբար 50 %: Ռասայական տեսանկյունից՝ գունամորթները կազմում էին քաղաքի բնակչության 75,16 %-ը, նեգրոիդները՝ 12,86 %, սպիտակամորթները՝ 11,94 %, ասիացիները (այդ թվում՝ հնդիկներ)՝ 0,04 %։ Քաղաքացիների շրջանում առավել տարածված լեզուներն էին աֆրիկաանսը (90,02 %), կոսան (8,37 %), անգլերենը (0,77 %) և սեսոտոն (0,44 %)։
2011 թվականի պաշտոնական մարդահամարի անցկացման ընթացքում ստացված տվյալների համաձայն՝ Վուլսլիի, Փայն Վելլիի և Մոնտանայի ընդհանուր բնակչությունը կազմել է 12 130 մարդ, որոնցից տղամարդիկ կազմել են 48,81 %, կանայք՝ համապատասխանաբար 51,19 %: Ռասայական տեսանկյունից՝ գունամորթները կազմել են քաղաքի բնակչության 73,86 %-ը, նեգրոիդները՝ 15,96 %, սպիտակամորթները՝ 8,02 %, ասիացիները (այդ թվում՝ հնդիկներ)՝ 0,34 %, այլ ցեղերի ներկայացուցիչները՝ 1,82 %: Քաղաքի բնակիչների շրջանում առավել տարածված լեզուներն են եղել աֆրիկաանսը (82,67 %), կոսան (8,8 %), սեսոտոն (3,27 %), անգլերենը (1,53 %) և թսվանան (0,38 %)։


== Ծանոթագրություններ ==
(8262) Կարսիչ

(8262) Կարսիչ (անգլ.՝ Carcich), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,418299 ա. մ., առավելագույնը մոտենում է 1,9116 ա. մ. հեռավորության վրա և հեռանում 2,925 ա. մ.։ Արեգակի շուրջ մեկ ամբողջական պտույտ է կատարում 1373,61 երկրային օրվա ընթացքում, իր ուղեծրով շարժվելով միջինում 0,262083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8262) Կարսիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իդա-Վիրումաա

Իդա-Վիրումաա (էստ․՝ Ida-Virumaa կամ Ida-Viru maakond), նահանգ Էստոնիայում, գտնվում է երկրի հյուսիսարևելյան մասում։ Վարչական կենտրոնն է Յիհվի քաղաքը։ Նահանգի բնակչության մեծ մասը կազմում են ռուսներ։


== Վարչական-տարածքային բաժանում ==
Նահանգը կազմված է 5 քաղաքներից և 16 շրջաններից։
Քաղաքներ՝

Կիվիիլի
Կոհտլա-Յեռվե
Նառվա
Նառվա-Յիեսուու
ՍիլլամյաեՇրջաններ՝

 Ալայիե (էստ․՝ Alajõe vald)
 Ասեռի (էստ․՝ Aseri vald)
 Ավինուռմե (էստ․՝ Avinurme vald)
 Իիսակու (էստ․՝ Iisaku vald)
 Իլուկա (էստ․՝ Illuka vald)
 Յիհվի (էստ․՝ Jõhvi vald)
 Կոհտլա (էստ․՝ Kohtla vald)
 Կոհտլա-Նիմմե (էստ․՝ Kohtla-Nõmme)
 Լոհուսուու (էստ․՝ Lohusuu vald)
 Լյուգանուսե (էստ․՝ Lüganuse vald)
 Մյաետագուսե (էստ․՝ Mäetaguse vald)
 Սոնդա (էստ․՝ Sonda vald)
 Տոիլա (էստ․՝ Toila vald)
 Տուդուլիննա (էստ․՝ Tudulinna vald)
 Վայվառա (էստ․՝ Vaivara vald)


== Ծանոթագրություններ ==
(7848) Բերնասկոնի

(7848) Բերնասկոնի (անգլ.՝ Bernasconi), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 22-ին Մարկո Կավանյայի և Աուգուստո Տեստայի կողմից Սորմանոյում։
Միջին հեռավորությունը Արեգակից կազմում է 2,553922 ա. մ., առավելագույնը մոտենում է 2,0537 ա. մ. հեռավորության վրա և հեռանում 3,0541 ա. մ.։ Արեգակի շուրջ մեկ ամբողջական պտույտ է կատարում 1490,77 երկրային օրվա ընթացքում, իր ուղեծրով շարժվելով միջինում 0,241486 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7848) Բերնասկոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաստել Բարոնիա

Կաստել Բարոնիա (իտալերեն՝ Castel Baronia), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1174 մարդ, բնակչության խտությունը կազմում է 77 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 83040, հեռախոսային կոդ՝ 0827։
Կոմունայի հովանավորն է Սուրբ Կույս Մարիամը։ Տոնը նշվում է փետրվարի 2-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0827 92008
Էլեկտրոնային հասցե՝ info@comunedicastelbaronia.it
Պաշտոնական կայք՝ http://www.comunecastelbaronia.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(2973) Պաոլա

(2973) Պաոլա (անգլ.՝ Paola), աստերոիդ աստերոիդների հիմնական գոտում։ Հայտնաբերվել է 1951 թվականի հունվարի 10-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,469249 ա. մ., առավելագույնը մոտենում է 2,0911 ա. մ. հեռավորության վրա և հեռանում 2,8474 ա. մ.։ Արեգակի շուրջ մեկ ամբողջական պտույտ է կատարում 1417,25 երկրային օրվա ընթացքում, իր ուղեծրով շարժվելով միջինում 0,254013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2973) Պաոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Faith (սինգլ)

«Faith» (անգլ.՝ հավատում եմ), ամերիկյան փոփ երաժիշտ, կատարող Սթիվի Ուանդերի սինգլ, որը դարձել է «Երգի՛ր» մուլտֆիլմի գլխավոր հիթերից մեկը։ Սինգլը ձայնագրվել է 66-ամյա կենդանի լեգենդի և 22-ամյա Արիանա Գրանդեի մասնակցությամբ։ Այն թողարկվել է 2016 թվականի նոյեմբերի 4-ին։ Երգը գրել են Ռայան Թեդերը, Բենի Բլանկոն և Ֆրենսիս Սթարլայթը, իսկ պրոդյուսերները եղել են Ռայան Թեդերը և Բենի Բլանկոն։ Այն առաջադրվել է «Ոսկե գլոբուս» մրցանակին և ստացել է ոսկե սերտիֆիկացում Իտալիայում։


== Պատմություն ==
Երգն անոնսացվել է որպես Երգի՛ր մուլտֆիլմի առաջին սինգլ, հիմնականում Սթիվի Ուանդերի վոկալով և Արիանա Գրանդեի մասնակցությամբ։
Երգը առաջադրվել է «Ոսկե գլոբուս» մրցանակից «Ամենաօրիգինալ երգ» կատեգորիայում։


== Հիթ Շքրեթ ==


== Սերտիֆիկացիա ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Faith» (անգլ.) (պաշտոնական տեսահոլովակ)
 «Faith» (անգլ.) (մուլտ-տարբերակը)
 «Faith» (անգլ.)
Տեքստի թարգմանություն
Հայրիշխանություն

Հայրիշխանություն, նախնադարյան հասարակական հարաբերությունների առավել տարածված ձև, որին բնորոշ է տղամարդու առաջատար դերը տնտեսության, հասարակության մեջ և ընտանիքում։ Առաջացել է նախնադարյան համայնական հասարակարգի անկման շըրջանում։ Պայմանավորված էր արտադրողական ուժերի զգալի զարգացմամբ և աշխատանքի արտադրողականության բարձրացմամբ՝ բոլոր տնտեսաձևերում (հողագործություն, անասնապահություն, որսորդություն և ձկնորսություն), որոնց հետևանքով աճում էր ապրանքափոխանակությունը, և առաջանում մասնավոր սեփականություն։ Արտադրության գրեթե բոլոր բնագավառներում նսեմանում էր կնոջ դերը՝ աստիճանաբար սահմանափակվելով տնային աշխատանքով, և բարձրանում տղամարդու դերը։ Հայրիշխանությանը բնորոշ էին նաև սերունդը հոր գծով հաշվելը, տոհմի տնտ. միասնության քայքայումը, անցումը զուգամուսնությունից մենամուսնության, հայրատեղային ամուսնությունը և մեծ նահապետական ընտանիքների (գերդաստան) առաջացումը։ Հետագայում, կապված գույքային անհավասարության խորացման, նահապետական ստրկության առաջացման և հասարակության՝ դասակարգերի բաժանման հետ, Հայրիշխանությունն ավելի ամրապնդվեց։ 
Հայկական լեռնաշխարհում Հայրիշխանությունը ձևավորվել է Էնեոլիթի վերջում, վաղ բրոնզի դարի սկզբին (մեր թվարկությունից առաջ 4-րդ հազարամյակի վերջ, 3-րդի սկիզբ)։ Հասարակության պատմության մեջ Հայրիշխանության տեղի հարցը դարեր շարունակ բանավեճի առարկա է եղել։ Շատ տարածված էր մարդկային հասարակության նախասկզբնական նահապետականության վերաբերյալ տեսակետը, որին անտիկ ժամանակաշրջանում կողմնակից էին Պլատոնն ու Արիստոտելը։ Հիշյալ տեսակետը տիրապետող էր միջնադարում, 19-րդ դարում պաշտպանում էր Գ. Մենը։ 1860-1870-ական թվականներին, սկզբում Բախոֆենը, ապա՝ Լ. Մորգանը մերժեցին այն։ 


== Տես նաև ==
Հետերոհայրիշխանություն
Ալբերոնա

Ալբերոնա (իտալերեն՝ Alberona), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 1080 մարդ, բնակչության խտությունը կազմում է 22 մարդ/կմ²։ Զբաղեցնում է 49 կմ² մակերես։ Փոստային ինդեքս՝ 71031, հեռախոսային կոդ՝ +39 00881։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0881 592022
Պաշտոնական կայք՝ http://www.comunealberona.it/ Archived 2008-03-23 at the Wayback Machine.


== Արտաքին հղումներ ==
http://www.comunealberona.it/ Archived 2008-03-23 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հազար գոմ

Հազար գոմ, գյուղ Արևմտյան Հայաստանում, Դիարբեքիրի վիլայեթի Բալուի գավառակում։


== Պատմություն ==
Եղել է հայաբնակ գյուղ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XIX դարի վերջին ուներ 20 տուն բնակիչ։ 1915 թվականին ուներ 25 տուն հայ բնակիչ։


== Տնտեսություն ==
Զբաղվում էին երկրագործությամբ և խաշնարածությամբ։


== Պատմամշակութային կառույցներ ==
Հազար գոմն ուներ 1216 թվականին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Արանեց (այլ կիրառումներ)

Արանեց, կարող է վերաբերել՝

Արանեց - գյուղ Ռուսաստանի Կոմիի հանրապետության Պեչորա մունիցիպալ շրջանի կազմում
Արանեց - գետ Ռուսաստանում, Մեծ Արանեցի վտակը
Բոլվիր

Բոլվիր (կատ.՝ Bolvir), մունիցիպալիտետ Իսպանիայում։ Մոնում է Ժիրոնա պրովինցիայի մեջ, Կատալոնիա ինքնավար համայնքում։ Մունիցիպալիտետը գտնվում է Բաշա Սերդանիա շրջանում։ Զբաղեցնում է 10,61 կմ²։ Բնակչությունը՝ 395 մարդ (2010)։


== Բնակչություն ==


== Ծանոթագրություններ ==
Իլիսուի արգելոց

Իլիսուի արգելոց (ադրբ.՝ İlisu dövlət təbiət qoruğu), արգելոց Ադրբեջանական Հանրապետության Կախի շրջանում։ Ստեղծվել է 1987 թվականին։ Ստեղծման պահին արգելոցի մակերեսը կազմել է 9,3 հազար հա։ 2003 թվականի հունվարին արգելոցի մակերեսը մեծացվել է մինչև է 17.381 հա։


== Ստեղծման նպատակ ==
Արգելոցը ստեղծվել է Մեծ Կովկասի հարավային լանջերի բնական համալիրի պահպանման, բուսական և կենդականական աշխարհի հազվադեպ հանդիպող և վերացող տեսակների պահպանման և շատացման, նախկին տեսակի անտառների վերականգնման նպատակով։


== Կենդանական և բուսական աշխարհ ==
Արգելոցում գոյություն ունի մոտավորապես 500 տեսակի բույս, որոնցից 60-ը էնդեմիկ են։ Այստեղ կարելի է հանդիպել եղջերուի, այծյամի, լեռնային այծի, վարազի, սկյուռի և այլ տարատեսակ կենդանիների։


== Տես նաև ==
Ադրբեջանի կենդանական աշխարհ


== Ծանոթագրություններ ==


== Արտաքին հղումներ ==
Ադրբեջանի արգելոցներ
Ռուդկի

Ռուդկի (ուկրաիներեն՝ Рудки), քաղաք Ուկրաինայի Լվովի մարզի Սամբորի շրջանում, շրջանային նշանակության քաղաք։
Չճշտված տվյալներով Ռուդկի քաղաքում բնակվում էր 4 912 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Խելդերմալսեն (համայնք)

Խելդերմալսեն (հոլ.՝ Geldermalsen ( արտասանություն)), համայնք Նիդեռլանդների Խելդեռլանդ մարզում։ Տարածքը 99,7 կմ² է, բնակչությունը՝ 26.227 (2011)։ Մեկ շնչի տարեկան միջին եկամուտը 13.800 եվրո է։


== Պատմություն ==
Համայնքը ստեղծվել է 1978 թվականի հունվարի 1-ին՝ Բեսդ, Բյուրմալսեն, Դեյլ և Գելդերմալսեն նախկին համայնքների միավորմամբ։


== Համայնքի կազմ ==
Համայնքը ներառում է հետևյալ բնակավայրերը՝

Գելդերմալսեն
Ակքուոյ
Բեսդ
Բյուրմալսեն
Դեյլ
Էնսպիկս
Գելիկում
Մետերեն
Ռենե
Ռոմպտ
Տրիխտ


== Հայտնի մարդիկ ==
Կոռնելիոս Յանսեն  - Եպիսկոպոս, յանսենիզմի հիմնադիր։
Էրիկ Պիտերս - ֆուտբոլիստ։
Կրասնոշչյոկովոյի շրջան

Կրասնոշչյոկովոյի շրջան (ռուս.՝ Краснощёковский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1934 թվականին։ Վարչական կենտրոնը՝ Կրասնոշչյոկովո։


== Աշխարհագրություն ==
Շրջանի տարածքի մակերեսը կազմում է 3543 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 19156 մարդ։ Բնակչության խտությունը կազմում էր 5,41 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գեղարքունյաց սար

Գեղարքունյաց սար, լեռ Հայաստանի Գեղարքունիքի մարզում, Գեղարքունյաց շղթայի ամենաբարձր գագաթը, Երանոս գյուղից 2,5 կմ հյուսիս-արևմուտք, նախկինում ՀԽՍՀ Կամոյի և Մարտունու շրջանների սահմանագլխին։ Բարձրությունը 2437 մ։


== Ծանոթագրություններ ==
Կլյուչևոյ (Կագալնիցկի շրջան)

Կլյուչևոյ (ռուս.՝ Ключевой), ավան Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կալինինսկի գյուղական համայնքի կազմի մեջ։
(9106) Յատագարասու

(9106) Յատագարասու (անգլ.՝ Yatagarasu), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 3-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,482993 ա. մ., առավելագույնը մոտենում է 2,4009 ա. մ. հեռավորության վրա և հեռանում 2,5651 ա. մ.։ Արեգակի շուրջ մեկ ամբողջական պտույտ է կատարում 1429,1 երկրային օրվա ընթացքում, իր ուղեծրով շարժվելով միջինում 0,251907 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9106) Յատագարասու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեթնեջիկ

Սեթնեջիկ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տիգրան Քոթանջյան

Տիգրան Կորյունի Քոթանջյան (սեպտեմբերի 1, 1981(1981-09-01), Երևան, Հայկական ԽՍՀ, ԽՍՀՄ), հայ շախմատիստ, գրոսմայստեր (2006): 2014 թվականի Հայաստանի չեմպիոն։


== Կենսագրություն ==
Շախմատ խաղալ սովորել է պապիկից։ Ինը տարեկանից սկսել է հաճախել Տիգրան Պետրոսյանի անվան շախմատի տուն։ Մոտ 4 տարի շախմատին զուգահեռ զբաղվել է նաև լողով, սակայն հաջողությունների չի հասել։
Արհեստավարժ շախմատիստ որոշել է դառնալ Ֆիզիկական կուլտուրայի հայկական պետական ինստիտուտում սովորելու տարիներին։
1999 թ. Տիգրանը դարձել է Հայաստանի մինչև 18 տարեկան պատանիների չեմպիոն։
2003 թ. դարձել է միջազգային վարպետ։
2006 թ. լրացրել է գրոսմայստերի նորման և ստացել այդ կոչումը։
2009 թ.` «Դուբայ Օփեն» մրցաշարի հաղթող։
2010 թ.` Կարեն Ասրյանի հուշամրցաշարի հաղթող։
Նույն թվականին 1-2 տեղերն է բաժանել Հայաստանի 67-րդ առաջնությունում, սակայն լրացուցիչ մրցախաղում 0-2 հաշվով չեմպիոնի կոչումը զիջել է գրոսմայստեր Կարեն Ասրյանին։
Նույն թվականին բաժանել է 1-3-րդ տեղերը «Ֆաջր Օփեն» մրցաշարում։
2008 թ. դարձել է «Բեյրութ օփեն» մրցաշարի հաղթող։
2014 թ. Հայաստանի 74-րդ առաջնությունում վաստակելով 6,5 միավոր հռչակվեց Հայաստանի չեմպիոն՝ լրացնելով Հայաստանի հավաքականի միակ թափուր տեղը, և 2014-ի վերջին մասնակցեց Նորվեգիայի Տրոմսյո քաղաքում կայացած համաշխարհային օլիմպիադային։ Այնտեղ նա անցկացրեց մեկ պարտիա, որում հաղթեց ճապոնացի մրցակցին։
Մինչ այդ Տիգրանը ևս մեկ անգամ եղել է հավաքականի կազմում. 2010 թվականին նա 2-րդ պահեստայինն էր Աշխարհի թիմային 7-րդ առաջնություն (Բուրսա, Թուրքիա), սակայն ոչ մի պարտիա չի խաղացել։
Վերջին տարիներին քիչ է խաղում մրցաշարերում, զբաղվում է մարզչական գործունեությամբ ինչպես մարզադպրոցում, այնպես էլ անհատապես։


== Վարկանիշի փոփոխության գրաֆիկ ==


== Նախասիրություններ ==
2011 թվականից զբաղվում է մեղվաբուծությամբ։ Այդ զբաղմունքի պատճառով մեկ անգամ նույնիսկ հրաժարվել է Աբու Դաբիի մրցաշարի հրավերից։


== Արտաքին հղումներ ==
Տիգրան Քոթանջյանի անձնական քարտը ՖԻԴԵ-ի կայքում
Տիգրան Քոթանջյանի պարտիաները Chessgames.com կայքում
Տիգրան Քոթանջյանի անձնական քարտը 365chess.com կայքում
Տիգրան Քոթանջյանի պարտիաները redhotpawn.com կայքում


== Ծանոթագրություններ ==
Կակունա (գյուղ, Պյոիդե շրջան)

Կակունա (էստ․՝ Kakuna), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լուն Կեր Յու

Լուն Կեր Յու  (ռուս.՝ Лун-Керь-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կալաժմա գետի աջ ափին՝ 21 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000044312
Հիդրոլոգիական ուսումնասիրությունների կոդը - 103004431
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միջազգային երկրաֆիզիկական տարի

Միջազգային երկրաֆիզիկական տարի, ՄԵՏ (անգլ.՝ International Geophysical Year, ֆր.՝ Année géophysique internationale), 1957 թվականի հուլիսի 1-ից մինչև 1958 թվականի դեկտեմբերի 31-ը ընկած ժամանակահատվածը (18 ամիս), որի ընթացքում 67 պետություններ ամբողջ երկրագնդի տարածքում միասնական ծրագրով և մեթոդով կատարեցին երկրաֆիզիկական դիտարկումներ և հետազոտություններ։
ՄԵՏ-ը հաջորդեց երկու Միջազգային բևեռային տարիներին։ Նրա անցկացումը ղեկավարեց հատուկ կոմիտե։ 1959 թ.-ին ՄԵՏ-ը շարունակվեց որպես Միջազգային երկրաֆիզիկական համագործակցություն (ՄԵՀ)։ ՄԵՏ-ի ծրագրի մեջ, որը հարմարեցված էր արեգակի մաքսիմում ակտիվության ժամանակին, մտնում էին օդաբանական, օդերևութաբանական, օվկիանոսագիտական, սառցադաշտաբանական, մագնիսային, գրավիմետրական և սեյսմիկ դիտարկումներ։
Ուսումնասիրվեցին մթնոլորտի վերին շերտերը՝ բևեռափայլը, իոնոսֆերան, երկնաքարերը, ինչպես նաև տիեզերական ճառագայթները։ Դա մեծ ներդրում էր Արեգակ-Երկիր կապերի հետազոտման գործում։ Հատուկ նշանակություն ունեցավ Անտարկտիկայի ուսումնասիրությունը, որտեղ տարբեր երկրներ ստեղծել էին բազաներ դիտարկումների համար (օրինակ, սովետական «Միրնի» դիտակայանը)։ Բոլոր օվկիանոսներում կատարվեցին բազմաթիվ հիդրոգրաֆիական կտրվածքներ, մասնավորապես սովետական «Վիտյազ» և «Օբ» նավերով։ ԽՍՀՄ-ը և ԱՄՆ-ը Արկտիկայում մեծ սառցաբեկորների վրա տեղակայեցին մի քանի լողացող դիտակայաններ։ ՄԵՏ-ի անցկացման ժամանակ օգտագործվեցին նորագույն սարքեր և ուսումնասիրության միջոցներ (օրինակ, արձակվեցին մեծ քանակությամբ երկրաֆիզիկական հրթիռներ, Երկրի արհեստական արբանյակներ), և դրանց օգնությամբ տրվեցին մթնոլորտի խորության և ջերմաստիճանի առաջին գնահատականները 200 կմ-ից վեր շերտերում։ Բացահայտվեցին Երկրի ռադիացիոն գոտիները։ Հաջողվեց որոշել երկնաքարային նյութի խտությունը միջմոլորակային տարածությունում (որը կարևոր է տիեզերական թռիչքների անվտանգության ապահովման համար)։ ՄԵՏ-ի դիտարկումների նյութերով Անտարկտիդայում հայտնաբերվեց ցրտության Հարավային բևեռը մինչև -57°С միջին տարեկան ջերմաստիճաններով, որոշվեց Անտարկտիդայի ափերի մոտ ցիկլոնների առավել կրկնողության 6 մարզերի միջին դիրքը։
Երկնաքարերի լույս արձակող (լուսատու) հետքերի տեսողական ռադիոլոկացիոն դիտարկումները հնարավորություն ընձեռեցին որոշել քամու արագությունը և ուղղությունը մինչև 110 կմ բարձրության վրա։ Օվկիանոսի առավել խոր մասերում հայտնաբերվեցին բավական արագ հոսանքներ։ Սեյսմիկ դիտարկումները ցույց տվեցին, որ մայր ցամաքների եզրերով ձգվող հրաբխային զոնաները կապված են նուրբ օվկիանոսային երկրակեղևից հզոր ցամաքայինի անցման հետ։ Նոր սառցադաշտային շրջաններ գտնվեցին Արևելյան Սիբիրում։ Բևեռափայլի սպեկտրի օգնությամբ ապացուցվեց հելիումի առկայությունը Երկրի վերին մթնոլորտում։ ՄԵՏ-ի առաջին գիտական արդյունքները ամփոփեցին 1958 թ.-ին, Մոսկվայում կայացած ՄԵՏ-ի ասամբլեայում։ ՄԵՏ-ի դիտարկումների բոլոր նյութերի կրկնօրինակները պահպանվում են տվյալների համաշխարհային կենտրոններում (ՏՀԿ)՝ Վաշինգտոնում, Մոսկվայում և մի քանի այլ կենտրոններում, օրինակ՝ Ժնևում, Լոնդոնում։
HTML5

HTML5 (անգլ.՝ HyperText Markup Language, version 5), գերտեքստի նշագրման լեզու, որն օգտագործվում է վեբ-էջերի ստեղծման և ներկայացման համար։ Այն HTML-ի 5-րդ և ներկայիս տարբերակն է։
Այն թողարկվել է 2014 թվականի հոկտեմբերին, նոր մուլտիմեդիա տեխնոլոգիաների աջակցման մակարդակի բարձրացման նպատակով։
Համացանցում երկար ժամանակ օգտագործվում էր HTML 4.01, XHTML 1.0 և XHTML 1.1 ստանդարտները։
HTML5-ում առկա է բազում նոր շարահյուսական առանձնահատկություններ։ Օրինակ՝ <video>, <audio> և <canvas>, ինչպես նաև SVG և մաթեմատիկական ֆորմուլաներ օգտագործելու հնարավորությունը։ Այս նորարարությունները ստեղծվել են ցանցում գրաֆիկական և մուլտիմեդիայի օբյեկտների ստեղծման և կիրառման նպատակով։ Մյուս բոլոր էլեմենտները, ինչպիսիք են <section>, <article>, <header> և <nav>, մշակվել են այն բանի համար, որ հարստացվի վեբ էջի բովանդակությունը։ Նոր ատրիբուտները ստեղծվել են նույն այդ նպատակով, չնայած որ որոշները հեռացվել են։ Որոշ էլեմենտներ, օրինակ <a>, <menu> և <cite>, փոփոխությունների են ենթարկվել, վերափոխվել, ստանդարտացվել։ API-ը և DOM-ը դարձան HTML5-ի հիմնական մասերը։ Ստորև ներկայացնում ենք մի քանի նոր էլեմենտներ, որոնք, գործածական չեն եղել HTML4.01 ծրագրի կոդում.
<article>, <aside>, <audio>, <canvas>, <command>, <datalist>, <details>, <embed>, <figcaption>, <figure>, <footer>, <header>, <hgroup>, <keygen>, <main>, <mark>, <meter>, <nav>, <output>, <progress>, <rp>, <rt>, <ruby>, <section>, <source>, <summary>, <time>,  <video>, <wbr>

| width="" align="left" valign="top" |


== HTML5-ի պատկերանիշ ==

2011 թվականի հունվարի 18-ին ներկայացվեց HTML5-ի պատկերանիշը։ Ի տարբերություն W3C-ի մյուս նշանների, այն չունի որոշակի ստանդարտներ։ Նույն թվականի ապրիլի 1-ին այս պատկերանիշը համարվեց պաշտոնական։


== Պատմություն ==
WHATWG-ը նոր չափորոշիչների վրա սկսեց աշխատել 2004 թվականին, երբ World Wide Web Consortium-ը (W3C) կենտրոնացած էր XHTML 2.0-ի մշակումների վրա, իսկ HTML 4.01-ը փոփոխության չէր ենթարկվել 2004 թվականից։
2009 թվականին W3C-ը խոստովանեց, որ ավարտվել է XHTML 2.0-ի աշխատանքային խմբի աշխատանքների ժամկետը, և որոշեց չվերականգնել այն։ W3C-ն և WHATWG-ը միասին սկսեցին աշխատել HTML5-ի վրա։
Չնայած որ HTML5-ը մի քանի տարի լավ հայտնի էր վեբ-մշակողներին, այն զանգվածային լրատվության միջոցների գլխավոր թեման դարձավ միայն 2010 թվականի ապրիլին։ Միայն դրանից հետո Apple Inc. ընկերության տնօրեն Սթիվ Ջոբսը բաց նամակ գրեց՝ վերնագրելով «Մտքեր Flash-ի մասին», որի վերջում խոսեց HTML5-ի։ HTML5-ի շնորհիվ հնարավոր եղավ վեբ կայքերում մուլտիմեդիան գործարկել առանց Flash Player-ի։


== HTML5 վեբ էջի կառուցվածքի օրինակ ==


== Ծանոթագրություններ ==


== Արտաքին հղումներ ==
HTML Living Standard — Last Updated 4 November 2016 (անգլ.)
W3C HTML5 (անգլ.)
Ռիչարդ Ջորջ Ռոջերս

Ռիչարդ Ռոջերս, Բարոն Ռոջերս Ռիվերսայդ (անգլ.՝ Richard George Rogers, հուլիսի 23, 1933(1933-07-23)[…], Ֆլորենցիա - դեկտեմբերի 18, 2021(2021-12-18), Լոնդոն, Մեծ Լոնդոն), բրիտանացի ճարտարապետ, ով Ռենցո Պիանոյի և Նորման Ֆոսթերի հետ համատեղ հիմնադրել է հայ-թեք ոճը։ Կայսերական ու Պրիցկերի ճարտարապետական մրցանակների դափնեկիր է։ Մեծ Բրիտանիայի թագուհին նրան բարոնի կոչում է շնորհել (Baron Rogers of Riverside): Ռիչարդ Ռոջերսը 1986 թվականին արժանացել է Պատվավոր լեգեոնի շքանշանի, 1991 թվականին ստացել է ասպետի կոչում, իսկ 1996 թվականին` ցմահ պերի կոչում։


== Կյանք և գործունեություն ==
Սովորել է Լոնդոնի ճարտարապետական դպրոցում, այնուհետև Նորման Ֆոսթերի հետ` Եյլի համալսարանում։ Հետագայում նրանք իրենց կանանց` Շու Ռոջերսի և Վենդի Չիսմանի հետ հիմնադրել են «Team 4» գրասենյակը։ 1967 թվականին նրանք առանձնացել են։ Ռոջերսը միացել է Ռենցո Պիանոյի հետ, ով հաղթել էր 1971 թվականին Փարիզում Ժորժ Պոմպիդուի կենտրոնի շինարարության համար հայտարարված մրցույթում։ Այս շենքը դարձել է նոր ուղղության հռչակագիրը` տարորոշելով նաև Ռոջերսի ոճը, որին բնորոշ են ինժեներական շատ համակարգերի (ջրամատակարարում, ջեռուցում, օդափոխություն, աստիճաններ, վերելակներ և այլն) ներմուծումը էքստերիեր` ազատ թողնելով ինտերիերը և շինությունների ներքին հատվածները։ Ներկայումս Ժորժ Պոմպիդուի կենտրոնը տեսարժան վայր է համարվում, չնայած այն ժամանակ քննադատները շինության դիզայնին վերապահումով էին մոտենում։
Ռիչարդ Ռոջերսը գլխավորում է «Rogers Stirk Harbour Partners» (նախկինում` «Richard Rogers Partnership») ընկերությունը, որը հիմնադրել էր 1977 թվականին։ Ընկերությունը գրասենյակներ ունի Լոնդոնում, Բարսելոնայում, Մադրիդում, Նյու Յորքում, Տոկիոյում։ Այս ընկերությունն իրագործել է մի շարք հատնի նախագծեր` «Լլոյդ» ապահովագրական ընկերության շտաբ-գրասենյակը Լոնդոնում (1979-1984), Մարդու իրավունքների եվրոպական դատարանի շենքը Ստրասբուրգում (1984), «Միլենիում դոումի» ցուցասրահը Լոնդոնում «1999», Համաշխարհային առևտրի կենտրոնի վերականգնման նախագիծը Նյու Յորքում։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ռիչարդ Ռոջերսի ղեկավարած Rogers Stirk Harbour + Partners ընկերության պաշտոնական կայք
Ռիչարդ Ռոջերսը Architection.ru կայքում
Նովիե Պարատի

Նովիե Պարատի (ռուս.՝ Новые Параты, լեռնային մար.՝ Шарача), գյուղ Ռուսաստանի Մարի Էլ հանրապետության Վոլժսկի շրջանի կազմում։
Բնակչությունը 2002 թվականին գրանցված տվյալներով կազմում էր 1536 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
193

193 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 193 թվականն է, 
II դարի 93-րդ տարին։


== Դեպքեր ==
Կոմմոդոս կայսեր սպանությունը։


== Ծնունդներ ==


== Մահեր ==
Մելիքովներ

Մելիքովներ կամ Մելիքիշվիլիներ (վրաց.՝ მელიქიშვილი), հայկական ծագում ունեցող վրացական իշխանական տոհմ։
Մելիքովների իշխանական տան ներկայացուցիչները նախկինում կառավարել են Լոռիում։ 1602 թվականին Նազար և Դայ Լոռեցի մելիքները պարսից շահ Աբբաս I Սեֆի հրովարտակի համաձայն մահմեդականացել են։
Ավելի ուշ նրանք վերադարձան քրիստոնեության (վրաց ուղղափառ եկեղեցի) և շարունակեցին Լոռին կառավարել ժառանգական կերպով։ Քանի որ, Լոռին համարվում էր Վրաց թագավորության անմիջական ենթակայության տակ գտնվող կալվածք և Լոռու էրիսթավին համարվում էր Վրաց թագավորի վասալը՝ Լոռիի ղեկավարները սկսեցին կոչվել իշխաններ։
Որպես ազնվական տուն Մելիքովները հայտնի էին Լոռիս-Մելիքիշվիլիսներ (վրաց.՝ ლორის-მელიქიშვილი):


== Աղբյուրներ ==
Դոլգորուկով Պ.Վ., Ռուսական ծագումնաբանական գիրք — Սանկտ Պետերբուրգ, 1856. — հ. 3. — էջ 474
Ռուսական կայսրության ազնվականական տոհմեր — հ.4
Մարտոուբան

Մարտոուբան (վրաց.՝ მარტოთუბანი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 633 մարդ։


== Ծանոթագրություններ ==
Անատոլի Վալկով

Անատոլի Վալկով (ռուս.՝ Анатолий Иванович Вальков, դեկտեմբերի 15, 1927(1927-12-15) - մարտի 21, 2003(2003-03-21)), խորհրդային դիվանագետ, արտակարգ և լիազոր դեսպան։


== Կենսագրություն ==
Անատոլի Վալկովը ծնվել է 1927 թվականի դեկտեմբերի 15-ին։ 1959 թվականին ավարտել է ԽՍՀՄ արտաքին գործերի նախարարութայն բարձրագույն դիվանագիտական դպրոցը։

1951 թվականից մինչև 1953 թվականը Գերմանիայում եղել է Խորհրդային կենտրոնական հանձնաժողովի աշխատակից։
1953 թվականից մինչև 1957 թվականը Գերմանիայում, իսկ հետո՝ Գերմանիայի Դաշնային Հանրապետությունում եղել է ԽՍՀՄ բարձրագույն կոմիսարի, իսկ հետո՝ ԽՍՀՄ դեսպանության կենտրոնական համակարգի աշխատակից։
1957 թվականից մինչև 1959 թվականը եղել է ԽՍՀՄ արտաքին գործերի նախարարության բարձրագույն դիվանագիտական դպրոցի լսորդ։
1959 թվականից մինչև 1961 թվականը եղել է ԽՍՀՄ արտաքին գործերի նախարարության կենտրոնական համակարգի կենտրոնական համակարգի աշխատակից։
1961 թվականից մինչև 1965 թվականը Հնդկաստանում եղել է ԽՍՀՄ դեսպանության խորհրդական, առաջին քարտուղար։
1965 թվականից մինչև 1969 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակիցL
1969 թվականից մինչև 1971 թվականը Պակիստանում եղել է ԽՍՀՄ դեսպանության խորհրդական-դեսպանորդ։
1971 թվականից մինչև 1979 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակից։
1979 թվականից մինչև 1987 թվականը եղել է ԽՍՀՄ արտաքին գործերի նախարարության Հարավային Ասիայի բաժանմունքի վարիչ։
1987 թվականի հոկտեմբերի 22-ից մինչև 1991 թվականի մարտի 21-ը Թայլանդում եղել է ԽՍՀՄ արտակարգ և լիազոր դեսպան։1987 թվականին արժանացել է Աշխատանքային կարմիր դրոշի շքանշանի։
Անատոլի Վալկովը մահացել է 2003 թվականի մարտի 21-ին 75 տարեկան հասակում։ Հուղարկավորված է Տրոեկուրովյան գերեզմանատանը։


== Ծանոթագրություններ ==


== Գրականություն ==
Дипломатический словарь / под ред. А. А. Громыко, А. Г. Ковалева, П. П. Севостьянова, С. Л. Тихвинского։ в 3-х томах. — М.։ Наука, 1985—1986. — Т. 1. — С. 168.


== Արտաքին հղումներ ==
Биография на proza.ru
Ամալ Ադեն

Ամալ Ադեն (1983, Սոմալի), սոմալացի-նորվեգացի գրողի կեղծանունն է։ Նա աշխատում է որպես հեղինակ և դասախոս։ Ամալ Ադենը Նորվեգիայի մամուլի բողոքների հանձնաժողովի փոխարինող անդամ է և 2013 թվականի հունվարից աշխատակցում է Dag og Tid թերթին։


== Վաղ և անձնական կյանք ==
Ադենը ծնվել է Սոմալիի հյուսիսում։ Որբացել է 4 տարեկանում։ Վաղ տարիքում նա կրթություն չի ստացել և անգրագետ էր։ Նորվեգիա է տեղափոխվել ընտանիքի միավորման ծրագրի միջոցով, 1996 թվականին, երբ նա 13 տարեկան երեխա էր, յոթ տարի փողոցում ապրելու հետո։ Նա պայքարել է այլ մշակույթի բախման դեմ, երեխաների խնամքի ու պաշտպանության և այլ հանրային ծառայությունների դեմ, որոնք, ըստ նրա, անկարող էին օգնել իրեն։ Ի վերջո նա հայտնվել է Օսլոյի Գրոնլանդ թաղամասում, թմրամոլների շրջապատում և ժամանակ առ ժամանակ ապրել է նույն քաղաքի փողոցներում։
Այսօր, նա, այնուամենայնիվ, ինքնազբաղված է, աշխատում է որպես մեկնաբան ոստիկանությունում, դպրոցներում և այլ հաստատություններում, ինչպես նաև` որպես խորհրդատու և դասախոս քաղաքապետարանում և այլ հաստատություններում։ Նա երկու երկվորյակների մայր է և 2002 թվականից ապրում է Հոնեֆոսում։


== Գրողի կարիերա ==
Ամալ Ադենը հրապարակել է իր առաջին գիրքը 2008 թվականին, դրանից հետո հրապարակել է ևս մի քանի գիրք։ Նա արժանացել է մի շարք պարգևների, դրանցից առաջինը Zola-prisen-ն է (նորվեգական մրցանակ` ֆրանսիացի գրող և մտավորական Էմիլ Զոլայի անունով), 2010 թվականին, ներգաղթի և ինտեգրման ուղղությամբ կատարած իր աշխատանքի համար։


== Պարգևներ և ճանաչում ==
Զոլա մրցանակ, 2010
Amnesty International, Նորվեգիա, 2012
Էրիկ Բյեի հիշատակի մրցանակ, 2014
Ջինա Քրոգ մրցանակ, 2016։


== Մատենագրություն ==
Ադենը մի շարք գրքերի հեղինակ է.
Se oss: bekymringsmelding fra en ung norsksomalisk kvinne. Aschehoug (2008)
ABC i integrering: 111 gode råd om hvordan alle kan bli fullverdige borgere i det norske samfunnet. Aschehoug (2009)
Min drøm om frihet: En selvbiografisk fortelling. Aschehoug (2009)
Det skal merkes at de gråter: Om likestilling blant somaliere i Norge (2011)
Om håpet glipper, er alt tapt (2012)
Jacayl er kjærlighet på somali (2015)


== Ծանոթագրություններ ==


== Արտաքին հղումներ ==
Անձնական վեբ-կայք
Գեննարգենտու ազգային պարկ

Գեննարգենտու (իտալերեն՝ Parco Nazionale del Golfo di Orosei e del Gennargentu), ազգային պարկ Սարդինիայի արևելյան ափին։
Կենդանական աշխարհը բազմազան է, որտեղ գերակշռում են վայրի կենդանիները, ինչպիսիք են՝ անտառային կատուները, մուֆլոնները, կզաքիսները, աքիսները, մկները, աղվեսները, սպիտակագլուխ անգղերը, ոսկե արծիվները, բոննելի արծիվները, սապսանները, խայտաբղետ փայտփորները, կորսիկյան թիթեռները։ Կաթնասուններից են միջերկրական ծովարջը, ֆինվալը, կաշալոտը և ավելի փոքր տեսակի կետեր և դելֆիններ։
Ազգային պարկը գտնվում է Նուորո և Օլիաստրա գավառներում։
Սարդինիայում ամենաբարձր լեռը Մարմորան է։ Գեննարգենտուն լեռնազանգվածի սահմաններում է։


== Պատկերասրահ ==

		
		
		
		
		
		


== Ծանոթագրություններ ==
Սաուվելյա

Սաուվելյա (էստ․՝ Sauvälja), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վուդֆորդ շրջան (Իլինոյս)

Անվան այլ կիրառումների համար տե՛ս՝ Վուդֆորդ շրջան (այլ կիրառումներ)Վուդֆորդ շրջան (անգլ.՝ Woodford County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.368 կմ² է, բնակչությունը՝ 38.664 մարդ (2010 թ. տվյալներով)։ Շրջկենտրոնն է Յուրիկա բնակավայրը։ Կազմավորվել է 1841 թ.։